Landbouers begin veediefstal-hulplyn al meer gebruik - Bladsy 8
Nuusflitse – Maart 2019 - Landbouers begin veediefstal-hulplyn al meer gebruik
Nuusflitse – Maart 2019
Een van dié vier binnekort as jongboer-wenner aangewys
VL rig versoek aan ringkoppe oor grensprobleme
Landbou is ’n vennootskap van klomp rolspelers – Wilken
VKB-voerskenking gaan aan dié plekke
Hierdie plaasprotokol geld tydens verkiesing
Landbouers begin veediefstal-hulplyn al meer gebruik
Nuwe tariewe vir VL-ledegeld beskikbaar
VL beklemtoon wéér verskil tussen ’n landbou-organisasie en AfriForum
Landbouers moet beter kommunikasie en beheer op dié WhatsApp-groepe toepas
Sogenaamde “polisiebeamptes” slaan weer in VS toe
Tariewe van identifikasie-sertifikate vir diere verhoog in April
SAPD gee terugvoer oor PSIRA en reserviste
Onwettige jag met honde neem toe in VS
Bladsy 8 van 15
Daar was in Maart 2019 beslis ’n toename in die gebruik van die nuwe veediefstal-hulplyn. Só sê dr Jane Buys, Veiligheidsrisiko-analis van Vrystaat Landbou (VL), oor die inisiatief wat op 1 Februarie 2019 begin is om veediefstal in die provinsie te bekamp.
Al hoe meer veeprodusente het bewus geraak van die hulplyn, wat VL saam met die Rooivleisprodusente-organisasie (RPO) en Nasionale Wolkwekersvereniging (NWKV) in die Vrystaat begin het. Dit is van stapel gestuur om onder meer die enorme impak van veediefstal beter te bepaal, tendense raak te sien én inligting te versamel om dit te bekamp.
Buys sê daar was in Februarie 2019 altesaam 55 hulplyn-oproepe en in Maart was daar ’n toename. Die finale getal vir Maart was teen druktyd nog nie beskikbaar nie. Die funksionering van die hulplyn word maandeliks deur die RPO en VL gemonitor.
Buys skryf die toe toename in die gebruik van die hulplyn toe aan bemarking deur VL soos video-opnames, radio- en ander mediadekking.
“Verder word raad, advies en hulp ook verskaf rakende misdaadtoneel-bewaring, die neem van foto’s, hoe ondersoeke of sake deur speurders aangespreek kan word en daaglikse skakeling met veediefstal-eenhede en speurders,” sê Buys.
Volgens haar is die hulplyn se gebruik nie beperk tot die afneem van A1-verklarings nie. “Dit het ook ten doel om die impak en omvang van veediefstal in die Vrystaat te bepaal, sodat doeltreffende misdaadvoorkomings-operasies geloods kan word. Die daarstel van volledige databasisse van sake kan gedoen word, sake kan opgevolg en gemonitor word deur die Suid-Afrikaanse Polisiediens (SAPD) en Nasionale Vervolgingsgesag (NVG) en die identifisering van misdaadsindikate of groeperinge kan gedoen word vir skakeling met die SAPD en NVG. Én om doeltreffende voorkomingsmaatreëls vir veeprodusente daar te stel om uiteindelik hul eiendom te beskerm.”
Hulplyn-nommer: 086 199 9300. Dit is beskikbaar vanaf 08:00 – 13:00 (sewe dae per week). Die gebruik van die hulplyn word ook na-ure gemonitor.
WhatsApp-nommer om inligting na te stuur: 079 524 5040 (slegs vir WhatsApp). Indien hulplyn-nommer beset is, kan ’n landbouer ’n WhatsApp-boodskap met sy of haar kontakbesonderhede (naam, van, plaasnaam, tel nr en foto van brandmerk-sertifikaat) stuur.
Klik hier om ’n ander storie oor die hulplyn te lees.